biogeofysikk
Store norske leksikon,Biologi,Vitenskapsgrener i biologien,Økologi
Biogeofysikk er læren om transport og forekomst av varme, vann og andre stoffer i systemet jord, planter og atmosfære.
I biogeofysikk studeres først og fremst hvordan fysiske prosesser regulerer hastigheten til biologiske og kjemiske prosesser i naturen, hvordan biologiske prosesser påvirker fysiske egenskaper i et økosystem og hvordan vann og luft fungerer som transportmedier for forskjellige vannløselige og lufttransporterte stoffer. I naturen virker alle disse prosessene samtidig.Deler av biogeofysikken hører tradisjonelt hjemme under fagområder som hydrologi, meteorologi, jordbunnslære og plantefysiologi. Biogeofysiske og økologiske undersøkelser er ofte nært knyttet sammen. Forbindelsen mellom biogeofysiske prosesser og omsetning av energi, vann og grunnstoffer som karbon, fosfor, svovel, nitrogen og tungmetaller i økosystemet er grunnleggende for forståelsen av mange problemer innen miljøvern. Les mer i Store norske leksikon geofysikk økologi